పిల్లల్ని కనాలనుకుంటున్న బాలీవుడ్ బ్యూటీ
Highlights
పిల్లల్ని కనాలనిపిస్తోందంటున్న కంగనా రనౌత్
గతంలో బ్లూ ఫిలింలో నటించడానికీ సిద్ధపడ్జానంటున్న కంగన
ఇప్పుడు పెళ్లి చేసుకుని పిల్లల్ని కనాలనిపిస్తోందట
బాలీవుడ్‌ బోల్డ్‌ బ్యూటీ కంగనా రనౌత్‌ ఓ సంచలన విషయాన్ని వెల్లడించింది. జాతీయ అవార్డు గ్రహీత అయిన కంగన ఓ దశలో బ్లూ ఫిల్మ్‌లో నటించేందుకు సిద్ధపడిందట. అయితే అదృష్టవశాత్తూ ‘గ్యాంగ్‌స్టర్‌’లో అవకాశం రావడంతో బ్లూ ఫిల్మ్‌ నుంచి బయటపడిందట. ఆ విషయాన్ని ఓ కార్యక్రమంలో వెల్లడించింది కంగన.
 
‘నాకు 2006లో నా అరంగేట్ర సినిమా ‘గ్యాంగ్‌స్టర్‌’ కంటే ముందు ఓ ఆఫర్‌ వచ్చింది. ఆ సినిమా ఫోటో షూట్‌కు కూడా వెళ్లా. దుస్తులేమీ లేకుండా కాస్ట్యూమ్‌ రోబ్‌ ఇచ్చారు. అప్పుడే అర్థమైంది అది ఓ నీలిచిత్రమని. అయినా ఫర్వాలేదు.. చేద్దామనుకున్నా. ఇంతలోనే ‘గ్యాంగ్‌స్టర్‌’ ఆఫర్‌ వచ్చింది. ఆ కథ నచ్చడంతో అదే చేశాను. కానీ, ఆ బ్లూ ఫిల్మ్‌ నిర్మాత నా మీద ఆగ్రహం వ్యక్తం చేశాడు. ఆ సినిమా చేయకపోవడం వల్ల చాలా కష్టాలు పడ్డాను. అప్పుడు నా వయసు 17 ఏళ్లు. ‘గ్యాంగ్‌స్టర్‌’ ఆఫర్‌ కనుక రాకపోయి ఉంటే కచ్చితంగా ఆ సినిమా చేసి ఉండేదాన్ని. అప్పట్లో నేను ఉన్న పరిస్థితులే ఆ నీలి చిత్రానికి సిద్ధపడేలా చేశాయ’ని కంగన వెల్లడించింది.
 
ఇక కంగనా రనౌత్ వయసు 30 ఏళ్ళకి దగ్గరవుతోంది. ఈ నేపత్యంలో ఆమెలో పిల్లల్ని కనాలనే కోరిక పెరుగుతోంది. ఈ విషయమై ఆమె స్పందిస్తూ ఇంతకుముందు ఎప్పుడు ఇలాంటి కోరికలేదు, కానీ ఈ మధ్య నా మయసు అంతా పిల్లలపైకే మళ్లుతోంది అని చెబుతోంది. ఇంకా పెళ్లి కూడా కాలేదు... అప్పుడే ఈ కోరిక ఏమిటో అని అడిగితే... 30 సంవత్సరాలకు దగ్గర్లో ఉన్నాను కనుక ఇలాంటి కోరిక కలుగుతోందేమో నాకు తెలియదు. వీలైనంత త్వరగా నా కోరికను తీర్చుకుంటాను. త్వరలో నాకు తగిన వాడిని చూసుకుని పెళ్లి చేసుకుని వెంటనే పిల్లల్ని కనేస్తాను అంటోంది.
Last Updated 25, Mar 2018, 11:52 PM IST